Anna-Lisa Kumoji

**Anna-Lisa Kumoji** (født **Anna-Lisa Adjo Hosen Kumordzie**, 26. februar 1990 i Bærum) er en norsk sanger, skuespiller, stemmeskuespiller og musikalartist. Hun har spilt i flere musikaloppsetninger, blant andre *The Book of Mormon*, *Flashdance* og *West Side Story* samt i tv-serier som *[[Farfar (TV-serie)|Farfar]]* og *[[Familien Lykke]]*. I 2019 deltok hun i Melodi Grand Prix med låten «Holla». Kumoji har siden deltatt i tv-programmer som *[[Beat for beat]], [[Idrettsgallaen]], [[Senkveld]], [[Kvelden før kvelden]], All Together Now, [[Stjernekamp]] og Hemmelige Duetter.* Hun har også lagt norsk stemme på figurer i to Disney-filmer og to Netflix-filmer.

## Bakgrunn
Kumoji er født 26. februar 1990 ved Bærum sykehus. Hun har røtter fra Ghana og Bodø og er oppvokst på Borgen i Asker. Per 2022 bor hun i Drammen. Hennes far, Kofi Kumoji (Kumordzie), er musiker, og hennes mor, Tone Hosen Kumordzie, er lærer. Hun er storesøsteren til Beatrice Akuvi Hosen Kumordzie, som også er musiker under artistnavnet «Akuvi».

Hun gikk på musikklinjen på Steinerskolen i Bærum, og gikk deretter et år på musikallinjen på Seljord Folkehøgskule (2009–2010). Fra 2011 til 2013 gikk hun på Bårdar Akademiet i Oslo.

I løpet av 2007 var Kumoji med i en hiphop-dansegruppe som het «Unbreakable».

## Karriere
Kumoji har, etter utdannelsen, jobbet som profesjonell sanger, stemmeskuespiller og musikalartist. 

### Skuespiller
Som skuespiller har hun blant annet vært i oppsetninger av *[[The Book of Mormon]]* på Det Ny Teater i København, og *[[Flashdance (musikal)|Flashdance]]* og *West Side Story* på Chateau Neuf i Oslo. I 2022 fikk hun rollen som Deloris Van Cartier i musikalen ''Sister Act'' ved Chateau Neuf.

Hun har den norske stemmen til figuren «Bulda» i Disney-filmen *[[Frost (film)|Frost]]* (2013)*,* «Plumette» i *[[Skjønnheten og udyret (2017)|Skjønnheten og udyret]] (2017) og* «Louisa» i *[[Encanto (film)|Encanto]]* (2021)*.*

### Musiker
Hun er soulrock-sanger, men synger også innenfor sjangrene jazz, storband, gospel, funk og pop. 

Kumoji var en deltaker i løpet av første sesong av *[[The Voice – Norges beste stemme]]* (2012), med Yosef Wolde-Mariam som mentor. I niende episode kom hun ikke videre etter en duett («duell») med Silje Løvaas, hvor de sammen framførte Kylie Minogue-låten «Can't Get You Out of My Head». Kumoji har vært med i underholdningsprogrammet *[[Beat for beat]]*, sammen med søsteren Akuvi i 2019, hvor de sammen framførte blant annet Admiral P-låten «Snakke litt».

I mars 2019 deltok hun i Melodi Grand Prix 2019 med sangen «Holla», skrevet av Ashley Hicklin, Jeroen Swinnen og Maria Broberg. I konkurransen avanserte hun til gullfinalen og endte til slutt på en fjerdeplass.

Kumoji deltok i Stjernekamp i 2021, hvor hun ble den fjerde artisten som røk ut. Hennes siste framføring i programmet var av låta «9 to 5» av Dolly Parton.

I 2022 var Kumoji blant finalistene i Melodi Grand Prix med låten «Queen Bees», som er skrevet av Olli Äkräs, Alan Roy Scott, Elsbeth Rehder og Anna-Lisa Kumoji. Sangen er produsert av Äkräs. Hun gikk ikke videre fra første runde.

## Diskografi

### Singler

* «Young» (med Grindheim; 2017)
* «Holla» (MGP-bidrag; 2019)
* «Stop Dig Selv (Bare Sånn Det Er)» (2019)
* «TA EN DANS PÅ GULVET» (2020)
* «Til Vi Ses Igjen» (2020)
* «HAKKE LYST» (2020)
* «On Me» (med Sebastian Emes; 2021)
* «Verdt Det?» (2021)
* «Hvem Skulle Tro?» (2021)
* «Shooting Stars» (2021)
* «Julen er her» (2021)
* «Queen Bees» (MGP-bidrag; 2022)
* «Too Little, Too Late!» (2022)
* «Alt jeg ønsker meg» (Universal, 2022)

Kumoji er også medvirkende på «Better» (2019) med Jan-Tore Saltnes, «Show Me» (2019) av Sebastian Emes og en metal-coverversjon av ''Dirty Dancing''-låten «(I've Had) The Time of My Life» med Truls Haugen. Hun er også medvirkende på den norske utgivelsen av filmmusikken til Disney-filmen *Encanto* (2021).

## Referanser


## Eksterne lenker
* 
* 
*